Porin linja-autoasema

Porin linja-autoasema on yksi Suomen linja-autoasemista. Nykyinen asemarakennus valmistui vuonna 1955.

 Vanha asemarakennus 
Porin linja-autoasema aloitti toimintansa Nobel-Standard Oy:n huoltoasemalla 1. kesäkuuta 1933. Matkahuolto Oy oli perustettu aiemmin samana vuonna. Linja-autoasemalta lähtevien linja-autojen laiturit olivat Isolinnankadun varrella kadun molemmin puolin siten, että etelän suuntaan lähtevät autot ajoivat Kokemäenjoen eteläpuolelle ja pohjoisen suuntaan lähtevät joen pohjoispuolelle.Matti Viitaniemi: Pakettitoimistoista kattavaksi kuljetusjärjestelmäksi: Oy Matkahuolto Ab 1933–1993, s. 51. Helsinki: Matkahuolto, 1993.

Vanha asemarakennus sijaitsi Isolinnankadun toisessa päässä nykyisen City Tokmannin tavaratalon paikalla. Vanha asemarakennus on purettu.

 Nykyinen asemarakennus 
Nykyinen asemarakennus sijaitsee Porissa tontilla Itsenäisyydenkatu 44. Linja-autoasema sijaitsi valmistuttuaan kaupungin keskustan laidalla, mutta kaupungin laajennuttua sijaitsee nykyisin keskellä kaupunkia Keskusaukion laidalla.

Porin uuden linja-autoaseman rakennutti huhtikuussa 1954 perustettu Porin Linja-autoasemakiinteistö Oy, jonka osakkaina olivat Porin kaupunki, Oy Matkahuolto Ab, Matkaravinto Oy, Rautatiekirjakauppa Oy ja Kansallis-Osake-Pankki. Idean isä oli silloinen Porin kaupunginjohtaja Martti Ekblom. Linja-autoasema vihittiin käyttöön lokakuussa 1955.Viitaniemi 1993, s. 228–229.

 Liikennöinti 

Linja-autoasema on toiminut pääasiassa kaukoliikenteen käytössä, mutta myös lähtöasemana paikallisliikenteessä.

Porin uusi matkakeskus avattiin 1. syyskuuta 2017 Asema-aukiolle rautatieaseman yhteyteen. Suurin osa linja-autoliikenteestä siirtyi linja-autoasemalta matkakeskukseen. 

Lähteet

 Aiheesta muualla 
 Porin linja-autoaseman kehittämissuunnitelma 

Linja-autoasema
Luokka:Suomen linja-autoasemat
Luokka:Riihiketo